L-aħħar stħarriġ politiku juri li l-Partit Laburista żamm id-distakk politiku mill-Partit Nazzjonalista li akkwista fl-elezzjoni ġenerali tal-2017. Mill-istħarriġ, li sar mill-Istatistiku Vincent Marmarà, ħareġ li kieku ssir elezzjoni għada, l-PL jikseb 55.5% tal-voti kontra 42% tal-PN. Dr Marmarà qal li dan ir-riżultat juri żieda żgħira f'distakk favur il-PL. Din hija dovuta għall-fatt li l-PL irnexxilu jżomm in-nies li vvutawlu fl-2017 aktar milli jrnexxilu jagħmel dan il-PN. Min-naħa l-oħra, il-Kap tal-PN Bernard Grech qed jrnexxilu jżomm il-core vot tal-PN aktar milli għamel dan il-predeċessur tiegħu Adrian Delia. Minn dan l-istħarriġ jirriżulta wkoll li l-Prim Ministru Robert Abela jgawdi l-fiduċja ta' 52.7% tal-elettorat, waqt 33.2% wieġbu li jippreferu lill-Kap tal-Oppożizzjoni Bernard Grech. L-istħarriġ ta' Dr Marmarà jagħmel użu mit-teknika tal-Multiple Imputation Technique, jiġifieri mudell xjentifiku li jimla' l-voti ta' dawk li ma jwieġbux jew huma indeċiżi, b'voti minn grupp ta' nies li għandhom fehma politika simili. Marmarà qal li meta jiġi applikat dan il-metodu, id-distakk huwa 19.5% bejn iż-żewġ mexxejja ewlenin. Meta n-nies ġew mistoqsija dwar liema mexxej jafdaw fit-tmun tal-pajjiż, minn fost dawk li vvutaw lill-Partit Laburista fl-2017, 88.8% qalu li jafdaw l-aktar lil Robert Abela. Għall-istess mistoqsija fost il-votanti li vvutaw lill-Partit Nazzjonalista fl-aħħar elezzjoni ġenerali, 77.5% qalu li jafdaw lil Bernard Grech u 3.3% għażlu lil Robert Abela. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_601958ba653ee_rand.td-a-rec-img{text-align:left}.td_uid_3_601958ba653ee_rand.td-a-rec-img img{margin:0 auto 0 0}